
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr. 4c-12/204/2017
	                         Bucureşti, 07.03.2017 

                                   PLx. 231/2016


Către

BIROUL PERMANENT

AL CAMEREI  DEPUTAŢILOR


Vă înaintăm, alăturat, RAPORTUL SUPLIMENTAR  asupra proiectului de Lege privind declararea zilei de 26 octombrie - Ziua Mişcării de Rezistenţă Armată Anticomunistă din 1944-1962, ziua Partizanilor Anticomunişti, trimis cu adresa nr. PLx. 231 din 3 mai 2016 şi înregistrat cu nr. 4c-12/246 din 04.05.2016 


În raport cu obiectul şi conţinutul său, proiectul de lege face parte din categoria legilor ordinare.

Preşedinte,

Dorel-Gheorghe CĂPRAR

Parlamentul României

Camera Deputaţilor                                                                                                                                                                                                          
	Comisia pentru apărare, ordine

publică şi siguranţă naţională

Nr. 4c-12/204/2017
	                         Bucureşti, 07.03.2017 

                                   PLx. 231/2016


RAPORT SUPLIMENTAR
asupra proiectului de Lege privind declararea zilei de 26 octombrie - Ziua Mişcării de Rezistenţă Armată Anticomunistă din 1944-1962, ziua Partizanilor Anticomunişti

1. În conformitate cu prevederile art.95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege privind declararea zilei de 26 octombrie - Ziua Mişcării de Rezistenţă Armată Anticomunistă din 1944-1962, ziua Partizanilor Anticomunişti, trimis cu adresa nr. PLx. 231 din 3 mai 2016 şi înregistrat cu nr. 4c-12/246 din 04.05.2016. 


Proiectul de lege are ca obiect de reglementare declararea zilei de 26 octombrie - Ziua Mişcării de Rezistenţă Armată Anticomunistă, ocazie cu care autorităţile publice centrale şi locale, precum şi alte autorităţi şi instituţii publice vor organiza activităţi festive pentru marcarea acestor evenimente. 

Comisia pentru drepturile omului, culte şi problemele minorităţilor naţionale, cu adresa nr. 4c-5/432/11 mai 2016, a avizat negativ proiectul de lege. 

2. Consiliul Legislativ, conform avizului cu nr. 1285/08.12.2015, a avizat favorabil propunerea legislativă, cu observaţii şi propuneri.

3 Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

4. Potrivit prevederilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 

5. Senatul a adoptat această iniţiativă legislativă în şedinţa din 25 aprilie 2016. 
În urma dezbaterilor, membrii Comisiei au constatat faptul că prin Legea nr. 247/2011 ziua de 9 martie a fost declarată Ziua Naţională a Deţinuţilor Politici Anticomunişti din Perioada 1944-1989. Totodată, modul în care a fost formulată această iniţiativă legislativă este ambiguu şi lasă loc de interpretări. Mai mult, iniţiatorii nu au prevăzut sursa de finanţare, pentru respectarea prevederilor       art. 138 alin. (5) din Constituţie şi ale art. 15 alin. (3) din Legea finanţelor publice. 
Prin urmare în şedinţa din data de 28 iunie 2016, membrii Comisiei au hotărât, cu majoritate de voturi pentru, întocmirea unui raport de respingere asupra proiectului de Lege privind declararea zilei de 26 octombrie - Ziua Mişcării de Rezistenţă Armată Anticomunistă din 1944-1962, ziua Partizanilor Anticomunişti.
Plenul Camerei Deputaţilor, în şedinţa din 14 februarie 2017, în temeiul dispoziţiilor art. 70 din Regulamentul Camerei Deputaţilor, republicat, cu modificările ulterioare, a hotărât retrimiterea iniţiativei legislative Comisiei pentru apărare în vederea reexaminării şi depunerii unui nou raport.

La lucrările Comisiei pentru apărare din data de 7 martie a.c., din totalul de 21 de membri ai Comisiei au fost prezenţi conform listei de prezenţă.

În urma reexaminării, membrii Comisiei au hotărât, cu majoritate de voturi pentru, să menţină raportul iniţial de respingere. 

În raport cu obiectul şi conţinutul reglementării, proiectul de Lege face parte din categoria legilor ordinare.

Preşedinte,

Dorel – Gheorghe CĂPRAR
Cotoc Daria

